IBM PCjr

Ο IBM PCjr (προφέρεται «PC junior») ήταν ένας υπολογιστής οικιακής χρήσης που παραγόταν και πωλούνταν από την International Business Machines (IBM) από τον Μάρτιο του 1984 έως τον Μάιο του 1985. Πρόκειται για μία τροποποιημένη έκδοση του IBM PC με χαμηλότερη τιμή και καλύτερες επιδόσεις υλικού στα βιντεοπαιχνίδια, που ανταγωνίζονταν ευθέως υπολογιστές όπως τον Apple II και τον Commodore 64.

Διέθετε ίδιο επεξεργαστή (Intel 8080) και περιβάλλον BIOS με τον IBM PC, αλλά καλύτερα γραφικά και ήχο, υποδοχές για ROM cartridge, ενσωματωμένες θύρες joystick (χειριστήριο) και IR ασύρματο πληκτρολόγιο. Υποστήριζε επίσης μονάδες επέκτασης (γνωστές ως «sidecar»), που μπορούσαν να συνδεθούν στο πλάι της συσκευής.

Παρά τον ευρύ ενθουσιασμό του κοινού, ο PCjr δεν ήταν επιτυχημένος, όσον αφορά τις πωλήσεις. Ήταν μόνο μερικώς συμβατός με τον IBM PC, περιορίζοντας τον αριθμό των λογισμικών που μπορούσαν να τρέξουν σε αυτόν. Επιπλέον το πληκτρολόγιό του κατακρίθηκε ευρέως για την κακή του ποιότητα. Τέλος οι δυνατότητες επέκτασης και αναβάθμισής του υπήρξαν περιορισμένες· η καλύτερή του έκδοση διέθετε μόλις 128 KB RAM, μέγεθος ανεπαρκές για την εκτέλεση πολλών προγραμμάτων.

Μοντέλα

Υπήρχαν δύο διαθέσιμα μοντέλα του PCjr:
4860-004: 64 KB RAM, με τιμή 669 δολαρίων ΗΠΑ (που αντιστοιχούν σε $2,110 το 2024)
4860-067: 128 KB RAM με συσκευή ανάγνωσης δισκετών 360 KB,  5,25 ιντσών, με τιμή 1,269 δολαρίων ΗΠΑ (που αντιστοιχούν σε $4,010 το 2024)
Ο PCjr κατασκευάζονταν στο Lewisburg του Τενεσί από την Tedelyne.

Ένας παρόμοιος υπολογιστής, ο IBM JX, πωλούνταν στην Ιαπωνία, την Αυστραλία και την Νέα Ζηλανδία.

Υλικό


Το περίβλημα του PCjr είναι κατασκευασμένο εξολοκλήρου από πλαστικό, σε αντίθεση με το μεταλλικό του IBM PC. Ένας αναγνώστης δισκετών 180/360 KB δύναται να εγκατασταθεί σε συγκεκριμένη θέση στο μπροστινό μέρος του. Ο εσωτερικός οδηγός ήταν 5,25 ιντσών, μισού ύψους και κατασκευαζόταν από την Qume. Οι συγκεκριμένοι χρησιμοποιούνταν και στον PC portable, με τη διαφορά ότι εδώ διέθεταν έναν μικρό ανεμιστήρα ψύξης, καθώς η θήκη δεν έχει δικό της.

Επεξεργαστής

Όμοια με τον IBM PC, ο PCjr, χρησιμοποιούσε επίσης τον Intel 8080 στα 4.77 MHz.

Έξοδος εικόνας

Σε αντίθεση με τον PC, που χρειαζόταν ξεχωριστή κάρτα γραφικών, ο PCjr διέθετε τα απαραίτητα υποσυστήματα για την εμφάνιση γραφικών. Εκείνη την εποχή, οι μόνες κάρτες που προσέφερε η BIM για τον PC, ήταν μονόχρωμες MDA και έγχρωμες CGA. Τα γραφικά του PCjr ήταν παρόμοια με αυτά των CGA, αλλά με τρεις νέες λειτουργίες βίντεο:

160 × 200 με 16 χρώματα
320 × 200 με 16 χρώματα
640 × 200 με 4 χρώματα

Το κύριο πλεονέκτημα αυτών, έναντι των CGA, ήταν το μεγαλύτερο βάθος χρώματος. Σε λειτουργία μέτριας ανάλυσης, οι CGA υποστήριζαν 4 χρώματα, ενώ σε υψηλή 2, με τον PCjr αυξάνει τους αριθμούς αυτούς σε 16 και 4 αντίστοιχα.

Ήχος

Υπεύθυνο για τον ήχο του PCjr είναι το Texas Instruments SN76496, το οποίο μπορεί να παράγει τρία τετραγωνικά κύματα, μεταβλητού πλάτους και συχνότητας, ταυτόχρονα με ένα κανάλι noise μέσω ενός shift register. Είναι παρόμοιο με τα τσιπ που χρησιμοποιούνταν από κονσόλες παιχνιδιών της εποχής, όπως η Master System.

Δείτε επίσης

IBM PC
IBM

Παραπομπές

Κατηγορία:Προσωπικοί υπολογιστές
Κατηγορία:Ιστορία υπολογιστών